text:
Un barco cu diesdos (12) tripulante di diferente nacionalidad, procedente di Aruba, y cu 1600 kilo di cocaina, a wordo intercepta diadomingo den oranan di atardi riba lama grandi, den un operativo conhunto di unidadnan nacional di Guarda Costa Mericano, Hulandes, Armada di Republica Dominicana y Direccion Nacional di Control di Droga, a wordo informa diamars door di autoridadnan concerni.
E barco, autoridadnan Dominicano ta bisa e ta matricula na Aruba y Marina Hulandes ta bisa e ta registra na Tanzania, ta wordo capitanea pa José Antonio Quijada Salazar, Venezolano, a yega haf di San Souci pa 4:40 di atardi, escolta pa Guarda Costa Mericano, ARD y Oficialnan di DNCD. Ta trata aparentemente di un tanker.
Un informe cu e organisacion Dominicano a emiti ta bisa cu e barco a sali di y tabata bayendo Puerto Plata, y despues di un listramento den presencia di Ministerio Publico, a haya 1502 paki scondi den saconan, y cualnan a pisa 1600 kilo (cocaina).
E agencia DNCD a informa cu e confiscacion di e 1600 kilo a tuma luga cu e apoya di diferente agencia manera ARD, y bou coordinacion di Ministerio Publico. Ta parce cu e agencianan aki hunto cu paisnan aliado a bin ta siguiendo un barco di perfil halto sospechoso cu a wordo intercepta door di unidadnan maritimo di Hulanda y Merca den awanan internacional y cu despues a wordo escolta bou di medidanan di siguridad estricto door di miembronan di Armada Dominicano pa haf di Sans Soucí na Santo Domingo.
A tuma e agencianan 48 ora sigui di buskeda y pa saca e droga scondi den e parti paden di e barco, cu a keda confisca.
Den e operacion aki a detene 12 miembro di e tripulacion, entre otro Colombiano, Venezolano, Cubano, Nicaragüense, Hondureño y Dominicano.
E investigacion ta sigui, segun autoridadnan Dominicano, pa detene otro miembronan di e red di trafico ilegal di droga.
Marina Hulandes ta bisa cu e barco ta nabega bou di bandera Tanzanes y tabata bayendo Republica Dominicana. Esaki tabata e di dos confiscacion grandi den dos siman di tempo. Dia 22 di december Van Speijk a gara un Go Fast cu 550 Kilo di cocaina abordo.
E helicopter NH-90 a señala e barco sospechoso riba Pasco. Nan a sigui’e durante oranan di anochi y e siguiente mainta e “boardingteam” di Guarda Costa Mericano a subi e barco. Ora cu e prome buskeda no a duna resultado, a dicidi di escolta e barco pa Santo Domingo. Aña nobo a bin descubri e baldenan cu tabata sconde den un espacio entre e tankinan di combustibel.
Mester bisa cu e Arubiano cu a wordo aresta riba velero cu 750 kilo di cocaina, a sali for di Santo Domingo cu e cargamento grandi ey.


c: text/html

text:
Segun e resumen di Relato Mensual di Banco Central pa loke ta trata luna di october 2017, entrada di Gobierno a suma Afl. 79,2 miyon, cu ta Afl. 21,9 miyon menos compara cu e mesun luna di e aña anterior.
E bahada aki a resulta for di reduccion den tanto entrada di impuesto como entrada no relata na impuesto di respectivamente, Afl. 15,3 miyon y Afl. 6,6 miyon.
E caida den entrada di impuesto ta relata principalmente na menos entrada for di accijns riba gasoline (-Afl. 16,4 miyon), impuesto riba divisa (-Afl. 1,8 miyon) y impuesto riba entrada (-Afl. 1,6 miyon), cual a wordo parcialmente mitiga pa mas entrada for di impuesto riba importacion (+Afl. 3,1 miyon) y impuesto riba propiedad (+Afl. 1,2 miyon).
TURISMO
Na october 2017, e cantidad di turista a registra 81.483 bishitante, cual ta 4.992 bishitante (+6,5 porciento) mas cu na october 2016.
E crecemento aki a resulta principalmente dor di un expansion den e mercado Norte Americano di 6.431 bishitante (+13,5 porciento), cu a wordo parcialmente mitiga pa un reduccion den e mercado Latino Americano di 1.342 bishitante (-8,0 porciento).
E subida den mercado Norte Americano a resulta principalmente dor di mas bishitante for di Merca (+6.091 bishitante of +13,5 porciento). E caida den e mercado Latino Americano a wordo causa pa menos bishitante for di Venezuela (-2.279 bishitante of -24,2 porciento), parcialmente mitiga pa subidanan den bishitante for di Argentina (+434 bishitante of +30,5 porciento), Brazil (+323 bishitante of +29,8 porciento) y Colombia (+183 bishitante of +7,9 porciento).
E cantidad di turista crucero a registra un crecemento di 13.949 bishitante of 36,4 porciento te na 52.298 bishitante na october 2017, compara cu october 2016.
E cantidad di barconan a expande for di 17 na october 2016 pa 25 na october 2017.

robotstxt: allowed

filter: keep


text:
Di tur banda y skina ta scucha e pregunta grandi pa kende mi ta bay vota e aña aki....Nos tur sa cu e votador di awendia ta mas critico y tin un bista mas profundo riba con nan kier mira futuro di nan isla. Aki nos ta referi n’e generacion di
Day: May 10, 2017
Felicita tur esnan den cuido cu Siman di Enfermeria
Dia 12 di mei ta Dia Internacional di Enfermeria. E dia aki ta cuadra cu e fecha di aniversario di e fundador di enfermeria moderno, Florence Nightingale. Presidente di Parlamento kier expresa su aprecio pa e trabou importante di enfermeronan. Nan trabou ta bisto e. o. den Hospital, centronan di cuido di
Herreira, asesino di Lalo Webb condena pa 20 aña
Anochi di subasta durante exposicion di William Micheals na Biblioteca Nacional
Diahuebs 11 di mei na Biblioteca Nacional lo tuma lugar un subasta silencioso durante e exposicion 'Fibras, texturas y Colores' di e maestro William Michaels Guerrero. Un parti di e entrada di e cuadronan cu wordo bendi lo bay pa Koningin Wilhelmina Fonds Aruba. E maestro Colombiano, Guerrero tin un trayectorio di mas
Asina mes tin algun persona kier drenta ilegalmente Aruba
UN ASUNTO DI ESCOGENCIA
Skirbi pa: Armand Hessels Pa hopi pais 2017 ta e aña di escogencia importante. E pueblonan di Hulanda y Francia a caba di scohe pa para e populismo cu a lanta tur caminda. Sur-Corea a scoge pa un presidente cu un posicion mas suave pa cu Norte Corea. Segun un politico
A.T.A. ta contento di por a patrocina e prome edicion na Aruba y den Caribe di Torneo di Golf pa hende cu limitacion fisico
Mike Eman ta bolbe suta pueblo cu aumento drastico di prijs di gasolin
Douaneronan na Aeropuerto cu sosten di empleadonan di Imigracion a tene accion di protesta
Parlamentario Chris Dammers: Delegacion di Fitch Ratings a felicita Gobierno cu raport di IMF
Hibando un maneho estricto pa loke ta finansa publico, Gobierno ta sigui haya reconocimento y sosten p’esaki, di instancianan local y internacional. “Nos por a tuma nota cu luna pasa IMF ya caba a duna su raport inicial sumamente positivo, mustrando cu e maneho cu Gobierno ta hibando t’e caminda corecto


text:
Prologo
Kerido Lector:
Abo tin un relacion intimo cu Dios? Pa hopi hende, esei ta parce casi imposibel. Algun hende ta haya cu e ta mucho leu for di nan; otronan ta sinti nan asina indigno cu nan no ta kere cu un dia nan por hala serca Dios. Sinembargo, Bijbel ta urgi nos na un manera amoroso pa “hala serca Dios y e lo hala serca boso.” (Santiago 4:8) Dios ta asta garantisa su sirbidonan: “Ami ta SEÑOR bo Dios, Kende ta sostene bo man drechi, Kende ta bisa bo: ‘No tene miedo, lo mi yuda bo.’”—Isaias 41:13.
Con nos por yega di tin un relacion intimo asina cu Dios? Wel, cualkier amistad cu nos forma ta basa riba loke nos sa di e persona, di su caracteristicanan unico cu nos ta admira y balora. Pues ta importante pa studia loke Bijbel ta revela tocante e cualidadnan di Dios y e forma cu e ta actua. Ora nos medita riba e manera cu Yehova ta manifesta cada un di su cualidadnan, con Hesucristo a refleha nan perfectamente, y ora nos compronde con nos tambe lo por cultiva nan, nos lo hala mas serca Dios. Nos lo mira cu Yehova ta e Soberano legitimo y ideal di universo. Ademas, e ta e Tata cu nos tur tin mester, pasobra e ta poderoso, husto, sabi y amoroso, y nunca e ta bandona su yiunan fiel.
Ohala e buki aki por yuda bo hala mas y mas serca Yehova Dios, pa bo por forma un relacion inkebrantabel cu ne, cu lo permiti bo biba pa alab’e pa semper.
E Editornan


text:
Na mitad di luna di januari ultimo, Ministro di Enseñansa a anuncia e programa di General Education Degree (GED). E programa aki lo duna hende cu no tabatin exito den enseñansa regular, aceso na enseñansa superior, inclusivo universidad.
Pa logra esey, studiante cu diploma di MAVO, HAVO, EPI y hasta EPB simplemente lo mester prepara nan mes durante apenas 6 luna den 4 materia: Historia, Ciencia General, Ingles y Matematica.
P’e materia problematico di matematica a inventa un solucion simpel cu ta haci imposibel pa studiante faya: Formula cu a siña, pero cu ta dificil pa corda, por tene na man durante examen.
No por ta mas facil! Pesey Ministro di Enseñansa lo subsidia cada studiante cu e suma di mas o menos Afl. 2.275,-.
E ta calcula cu e gasto total lo suma na Afl. 250.000,-. E Ministro ta haci esey “pa tur studiante cu no por logra un diploma di scol secundario, pasobra dentro di e sistema di enseñansa regular nan no tin otro posibilidad”.
Segun e, e alumnonan aki tambe tin derecho riba un otro opcion pa por sigui studia.
Claro cu p’esnan cu no sa mihor ta zona bunita cu Gobierno ta ofrece otro opcion pa sigui studia.
E esfuerso cu mester haci durante 6 luna pa apenas 4 materia segun e informacion cu a duna, ta resulta den un certificado, cu ta bon pa estudio avansa.
Sinembargo, e pregunta ta con realistico esaki ta y si esaki no ta forma un riesgo nobo pa hinca alumno cu mucho tiki conocemento den un cayegon sin salida cu consecuencia financiero serio pa studiante y Aruba.
Ya pa basta aña caba tin un lucha pa varios motibo entre Colegio Arubano y Ministro di Enseñansa.
Un di e puntonan di ‘combate’ t’e normanan pa pasa p’e siguiente aña. Pa hopi aña nan tabata masha abou mes.
Pesey alumno por a sigui sin mucho problema te n’e klas di examen. Pero ey nan a confronta e examen- y normanan di Hulanda. Esey teoricamente no mester a duna mucho problema pasobra nos scolnan, y pues e examen- y consecuentemente e diplomanan lo mester tin e mesun balor. Pues no!
Mientras cu na Hulanda e percentahenan di exito pa HAVO ta sali na mas o menos 85% y pa VWO 90%, esnan di Aruba ta pega na maximo respectivamente 60 y 70%.
Di esnan cu a pasa nan examen cu exito y cu ta biaha yen di entusiasmo pa Hulanda, te cu poco tempo pasa ni 25% sa logra un diploma pa un estudio avansa.
Mayoria di biaha sa culpa e dominio deficiente di Hulandes como motibo.
Pero, manera un ex-alumno di VWO di Colegio cu a bolbe bek for di Hulanda cu un diploma di hurista den su saco, a confia’mi: “Tempo cu mi a yega Hulanda, mi Hulandes cu a merece un 8 na Colegio, a resulta di t’asina malo, cu tur hende a cuminsa papia Ingles cu mi.
Riba dje m’a sinti’mi dom, dom, dom: Mi conocemento general a laga hopi di desea compara cu locual tabata normal bou di mi compañeronan Hulandes di estudio”.
A base di un estudio estadistico extenso na Colegio Arubano a determina cua norma pa pasa aña lo duna alumno mas probabilidad pa pasa henter e periodo escolar, inclusivo e examen final dentro di un tempo razonabel.
Otro meta tabata pa evita cu lo presenta alumno un spiel falso cu e resultado cu nan lo mester kita for di scol despues di hopi aña, pero sin diploma.
Pa caha di Gobierno esaki lo por a resulta den un economisacion substancial. Sinembargo, e Ministro a revoca gran parti di e normanan sin cu el a basa e decision aki riba investigacion (propio). Esey a haci cu atrobe ta manda alumno den mondi.
Den e luz aki mester haci e pregunta a base di ki investigacion Ministro di Enseñansa ta basa su mes riba su expectativa cu mas alumno cu lo logra un certificado den algun luna, lo “haya mas opcion pa sigui studia”.
Posiblemente lo por a uza e placa cu e kier gasta na ‘International School’ mihor pa investiga con bin cu asina hopi alumno ta cay afo den nos enseñansa regular sin logra un diploma. Of pa haya sa si nos no ta yuda nos muchanan di mal pa pio dor di uza sistematicamente e idioma di Papiamento den klas, pero despues no ta guia nan (suficientemente) ora di siña for di buki na Hulandes of ora di traha examen na Hulandes.
Of pa analisa si no ta mihor pa ofrece sistematicamente tanto Hulandes como Ingles como ‘idioma straño’ den un fase mas tempran na scol primario.
Of pa haya un bista si e situacion di salida cu alumno ta drenta scol di berdad ta suficiente pa pasa e carera escolar cu exito.
Of pa eventualmente haci mas uzo sea completo of parcialmente di metodo digital cu e ultimo añanan a refina mas y mas.
Manera e Ministro a bisa corectamente: No ta trata solamente di gasto di inversion, pero tambe di gasto operacional. Sinembargo, mientras cu no por atende e tantisimo problemanan structural cu mester financia for di e ‘potchi di gasto operacional’ pa motibo di scarsedad di placa, di mes no por defende cu ta cuminsa cu un aventura nobo mientras cu ta neglisia e tantisimo fayonan den enseñansa.
Esey lo haci cu e grupo di alumno cu ta bin na remarca p’e programa di GED (cu perspectiva desconoci!) lo sigui crece den curso di e añanan benidero.


text:
Diasabra, pa mas of menos 2’or y 45 di marduga, Central ta manda patruya na altura di ATA caminda cu lo tabata tin destruccion di auto den e parkinglot dilanti di e edificio.
Eynan polis a wordo acerca pa e homber DC, kende a declara cu e tabata papiando cu algun amigo di dje den dicho parkinglot, ora cu un homber desconoci a acerca nan. E homber desconoci a declara cu e yama CG y despues a cana bay direccio p’abao y a coy un di e stoelnan cu tabata poni pa fakkeloptocht y a cuminsa zwaai cu esaki. Despues G. a coy un otro obheto y a kibra bentana di un di e autonan staciona den e parkinglot. E auto tabata un Ford Ranger. Polis a wordo yama di biaha y a wordo poni na altura. DC a informa polis cu G. a cana bay direccion p’abao. El a bisa tambe cu G. tabata tin un camisa preto bisti cu un short blanco. G. tambe tabata tin un camisa lora riba su cabes. CG ta sin luga di biba y ta un conocido adicto ambulante y alabes pashent psikiatrico, cu den varios ocasion a comete destruccion y hopi biaha a wordo deteni pa esaki.
Riba e declaracion duna, polis a bay controla p’ariba y na altura di Talk of The Town polis a mira CG ta cana riba e parkinglot. CG tabata tin e mesun paña bisti, describi pa e testigonan. Den cuadro di esaki, a detene y hib’e warda, unda cu el a keda presenta dilanti di fiscal auxiliar y despues encarcela na warda di Santa Cruz pa mas investigacion.


text:
Diamars den careda di 3or polis ta haya informacion di un personal di AruParking cu tin un hende cu ta bezig ta purba di kibra e klem dilanti di Censo Aruba na Oranjestad. Di biaha patruya a mobilisa pa e sitio y ta bin topa di berdad cu un auto mal para y tawata tin stiker di advertencia y despues nan a klem e auto.
Aruparking ta bisa cu e meneer cu ta un bombero lo a kibra e Klem pero e meneer ta bisa cu no ta berdad cu e la hale y cu ta anan a rasca su riem di su auto. Tawata tin discucion y tog e meneer a haye ta paga pa asina nan kita e klem. Polis a tuma informacion di e susedido.


text:
Dialuna mainta Prome Minister Mike Eman hunto cu su colega di Infrastructura Minister Benny Sevinger tabata na Sabana Basora pa presencia inicio di e trabounan pa drecha henter e caminda di rotonde di Pos Chiquito direccion di Sabana Basora.
“Minister Sevinger a priminti cu e trabounan lo cuminsa na inicio di maart, despues di temporada di Carnaval, y el a cumpli cu su promesa”, Prome Minister Eman a bisa.
Dialuna mainta a cuminsa kibra e caminda n’e bahada di Sabana Basora, pa cuminsa cu e trabou di reconstruccion di mas o menos un 1 kilometer di caminda cual a rekeri un inversion di 1.1 miyon florin.
Trabou ta wordo realisa p’e compania bon conoci den e sector aki, esta BIC Aruba NV.
Segun a wordo splica dor di tanto supervisor di BIC, David Britten, como Director di DOW, ing. Marlon Croes, e trabou aki tin un duracion di maximalmente 4 luna.
Ta bay usa un sistema unda cu den oranan di atardi, e automobilistanan por haci uzo di e caretera y den oranan di mainta e ta wordo sera bek.
Ademas, lo traha den fase, pa sera cierto parti y finalisa esaki p’e por wordo uza di biaha ora e ta cla.
Dor di e yobida intenso cu Aruba a keda confronta cune na final y inicio di aña, e awa cu ta core a causa hopi daño n’e ader aki cu ta conecta e trafico di pariba y pabou cu otro.
No solamente e caminda a wordo afecta, pero tambe e yobida a causa cu e parti na banda a wordo coba, causando daño na mas cu un auto.
“Porfin nos caminda ta bay wordo drecha”, tabata varios comentario cu por a lesa riba Facebook despues cu a informa e bario cu e trabounan ta bay start.
N’e ceremonia den oranan di mainta tambe tabata presente Parlamentarionan Desiree de Sousa-Croes y Clarisca Velasquez.
Ambos a expresa alegria y a felicita Minister Sevinger pa cumpli cu su promesa pa duna Sabana Basora un bunita caminda, no solamente p’e habitantenan, pero tambe pa otro automobilistanan cu ta uza e caminda aki pa yega Playa, Santa Cruz y Noord.
Nan a menciona na mesun momento e cambionan bunita den e bario di Pos Chiquito, danki n’e trabounan cu ta wordo realisa den cuadro di Green Corridor, y cu a inclui mehoracion di varios caminda chikito den e bario.
Ademas cu lo pone un fundeshi nobo p’e caminda, tambe e lo tin su banchi na banda y un poco extra di asfalt tambe pa ora di yobida e no coba e parti na banda.


text:
E siman aki a celebra e apertura di un batting cage nobo na e Veld di Flat Stone di e ekipo di baseball “Giants” na Piedra Plat. E facilidad nobo a keda dedica na Albertico “Tico” Loopstok, Presidente di Flatstone Ballpark, kende tin hopi aña dedicando su tempo y esfuersonan na train hoben beisbolistanan di Giants como tambe di otro ekiponan.
E batting cage a keda inaugura y inmediatemente e muchanan a aglomera rond pa “try out” nan adkisicion nobo. Nan ta entusiasma y super contento cu awo nan tin un opcion mas pa train nan abilidadnan.
Minister di Deporte, dr. Alex Schwengle a expresa cu ta un placer pa contribui un biaha mas na deporte cu un inversion pa duna empuhe na e hobennan. El a splica cu e fundacion cu a ricibi e batting cage a bin ta crece den transcurso di añanan y tin un masterplan cu tin continuacion, pa sigui amplia e servicionan y facilidadnan di e organisacion.
E veld tin luz y ta wordo uza tur dia no solamente pa Giants, pero pa otro ekiponan tambe, el a agrega. El a expresa admiracion pa e fundacion cu ta haci hopi riba nan mesun forsa, y ta haya cu nan merece e asistencia pa cu cierto detayenan cu nan ta ricibi for di Gobierno.
E organisacion ta tene cuenta cu y ta consciente di e hecho cu nan mester crea fondo y ta atento cu nan fondonan, Minister Schwengle a remarca.
Traha den un joint venture cu fundacionnan asina cu ta realisa cu no ta tur cos mester bin for di Gobierno ta duna su frutonan.
E mandatario a menciona tambe cu e organisacion ta hiba un maneho responsabel; el a combersa cu e presidente, kende a bis’e cu e directiva ta uno bon y ta exigi tambe ta streng cu ne.
Tin mas idea con kier yuda e veldnan rond Aruba, y hunto cu e director nobo di FFD, Fundacion Facilidadnan Deportivo, e titular di deporte ta bishitando diferente veld pa reparti e tiki fondonan extra cu tin na e forma mas eficiente, pero mas efectivo tambe.
Minister Schwengle a bisa cu ta trahando riba un formula unda cu Gobierno ta yuda e veldnan, pero a cambio ta exigi mas produccion di e dicho veldnan, pues kier mira resultado.
E Minister a conclui bisando cu e ta contento pa mira e acogida cu e batting cage a haya, y e entusiasmo di e muchanan y a subraya cu un cos cu mester tene cuenta cu ne sigur ta e disciplina pa haci bon uzo di e batting cage, mester haci uzo consciente y responsabel di dj’e.


text: Diabierna atardi automobilistanan tabata hayanan ta baha caminda pa un auto coriendo ireponsabel unda tabatin un homber y muhe tabata bringa cu otro formal. Den esaki nan lo a dal mas cu un auto riba e caminda di Pos Chikito pa Mangel Halto y na final e auto a bay dal riba un otro auto y despues dal un mata di kwihi. E dama a core sali for di e auto bay na tio pepe pidi ayudo y despues a cana bay abou tur golpia. Polis di trafico tambe tabata na e sitio pa tuma datos y bay cu e homber cu ta conoci pa e parehanan aki ta bringa constant cu otro, pero e biaha ki a ocasiona accidente na hende inocente.


text:
VERACRUZ, Mexico- Bisiñanan di e municipio di Cosoleacaque den e estado di Veracurz, a haya un cabes ariba e hood di un auto cu, den su interior tabata tin un cartolina cu un mensahe di loke ta wordo pensa, algun grupo criminal lo a laga atras.
E hayasog a tuma luga na 200 km di e municipio di Tlacotlalpan, caminda cinco dia pasa polisnan a haya cinco cabes humano riba e hood di un taxi.
Algun minuut prome cu 8 or di mainta, habitantenan di e caya Moctezuma, ubica den e colonia Francisco I. Madero, di e municipio di Cosolecaque, a wak cu riba e hood di un auto Aveo color blanco tabata tin un cabes di un homber y nan a avisa autoridadnan.
Polisnan estatal a yega na e luga y a cera e zona. Ora cu a bay inspecciona e auto sin su number di auto, a bin haya un cartolina berde, cual contenido no a wordo haci publico.
E cabes a wordo traslada pa e Servicio Medico Forense (Semefo) pa su identificacion identificacion. E resto di e curpa di e victima no a wordo haya. Tampoco a detene niun hende.
Na cuminsamento di Januari, autoridadnan a haya 5 cabes ariba e hood di un taxi. E resto di e curpanan tabata den saconan di plastic, cu tabata tin e inicialnan di e Cartel Jalisco Nueva Generacion (CJNG).
Nemesio Oceguera Cervantes, conoci como El Mencho, ta lider di e agrupacion di narcotrafico cu tin e produccion y benta di e droga den e pais, según ministerio publico di e pais (PGR).
Na 2010 tabata tin un division di e cartel di Sinaloa, lidera pa Ismael El Mayo Zambada y a crea CJNG. Actualmente nan tin presencia den e Ciudad de Mexico, Durango, Sonora, Chihuahua, Baja California, Michoacan, Sinaloa, Jalisco, Nayarit, Colima, Guerrero, Oaxaca, Guanajuato, Tamaulipas, Ciudad Juarez y Veracruz.
Fuente: https://www.infobae.com/
Otro cabes humano haya riba hood di auto
VERACRUZ, Mexico- Bisiñanan di e municipio di Cosoleacaque den e estado di Veracurz, a haya un cabes ariba e hood di un auto cu, den su interior tabata tin un cartolina cu un mensahe di loke ta wordo pensa, algun grupo criminal lo a laga atras.


text:
E ultimo añanan banda di e metanan principal di Stichting Monumentenfonds Aruba (SMFA) cu ta restaura y mantene monumentonan tambe nos a bin ta enfoca mas riba conscientisacion y educacion tocante nos monumentonan.
SMFA ta hopi contento awe di por a presenta e buki di monumentenwandeling na Scol Primario Kudawecha.
E proyecto aki a cuminsa mas cu un aña pasa ora cu dos studiante Magaly Kelly y Sharine Aponte cu tabata finalisando nan estudio na IPA a acerca nos cu e interes pa haci nan proyecto social pa SMFA. E resultado di e proyecto nos tin awe den nos man.
Un caminata den Oranjestad y San Nicolas pa muchanan di entre 6 pa 12 aña caminda na un manera dibertido nan por siña mas di nos monumentonan.
E buki no solamente ta duna informacion di e monumentonan pero tambe ta conta un tiki di e historia di Aruba e historia di Oranjestad mes y tambe di San Nicolas.
Den e paseo aki ‘Fogonsito’ un personahe crea pa e studiantenan lo guia e muchanan dor di diferente monumento caminda cu nan lo haya tambe tareanan y of datonan curioso tocante e monumentonan.
Fogonsito ta un fogon chikito basa rib’e logo di Stichting Monumentenfonds Aruba.
E ta representa un detaye di e casnan di cunucu cual ta un di tipo di monumentonan cu mas nos tin na Aruba.
Y despues di finalisa e paseo e muchanan por subi riba website di Monumentenfonds aruba cual ta www.monumentenfondsaruba y download completamente gratis un wega di kwartet caminda e monumentonan di Aruba ta e tema principal.
Nos ta hopi contento cu e resultado final di e proyecto aki, danki na Adctra nos a dune un bunita diseño.
Aña pasa SMFA a celebra su binti aniversario y a presenta esaki na e invitadonan cu e opcion pa haci un contribucion na e proyecto aki den forma di un regalo di aniversario y nos ta hopi agradecido na e contribucion p’asina por a duna forma na e buki.
Banda di esaki tambe nos ta gradici na VNO y ATA cu a contribui na cu nos por a laga imprimi e buki pa tur alumnonan di scolnan basico di klas 1 te cu 6 di Aruba.
Den e dianan aki e scolnan lo ta ricibiendo e bukinan p’asina e fin di siman aki di celebracion di nos himno y bandera nan por keiro hunto cu nan famia tambe y siña un tiki mas di nos monumentonan cu ta parti importante tambe di nos herencia cultural.


text:
E problema aki no a caba ainda…
Ta parce cu tras di henter e asunto di e boycott di transporte y comercio cu Venezuela tin hopi mas asunto scondi cu nos por mira actualmente. Despues di e prome anuncio cu lo tabata trata solamente di un paro di tres dia, awor a anuncia cu ta trata di un extension di e medida pa tempo indefini. Esaki por ta indicacion cu e asunto aki no a caba ainda. Aparte di e problema urgente di logra saca tur ciudadano di Aruba cu ta desea regresa nan isla, y e problema di abastecemento di productonan fresco, tin mas asunto pa clarifica.
Un di nan ta atende e asunto di contrabanda, unda en berdad ambos pais tin un responsabilidad, y ta na su luga pa gobierno di Venezuela haya cooperacion den esaki. Si ta berdad cu den pasado recien ya nan a pidi esey caba, pero gobierno di e momento ey no a haci nada al respecto, anto esaki no ta nada mas cu e di tantisimo indicacion cu ta nada bon mes, aparte di organisa evento y fiesta pa nos haya paga, nan tabata haci. No tin otro manera pa resolve e asuntonan aki cu sinta cu autoridadnan Venezolano na mesa y resolve nan.
Pero hasta si finalmente, y ta di spera cu ta dentro di poco, tur cos keda resolvi, mester keda tene cuenta cu gobierno di Venezuela na e momento aki ya ta den e posicion di “de kat in het nauw die rare sprongen maakt.” E presion riba e regimen di presidente Maduro ta birando gigantesco, y semper ora presion interno ta bira grandi, ta busca un algo pafo pa desvia atencion. No cu esey ta bay yuda, pasobra desvia atencion no ta kita e gravedad interno. Y ta ey cu tin un situacion creciendo cu pa ningun di e forsanan politico lo ta controlabel.
Nos a caba di clausura un aña unda e pais aki tabata cana na rand di e abismo. E strategia di oposicion di pone dia tras dia un parti considerabel di hende riba caya den protesta, no a funciona. Mas di cien morto, centenares di preso, y par di mil herido no a cambia nada den e corelacion di poder den e pais. Oposicion a bay lembe nan herida, y gobierno a probecha pa tene eleccion fraudulento y controla pa nan mes, loke a yuda internamente talbes, pero no pafo. E medidanan di gobierno Mericano, cu ademas a haya apoyo di Union Europeo y varios pais Latino Americano, tabatin nan efecto riba financiamento di e regimen y di su industria principal, Pdvsa. Mientras cu e maneranan pa haya divisa den man a cuminsa bira mas dificil, e necesidadnan ta birando mas grandi tur dia, segun cu e aparato productivo di e pais mes ta den un rumbo inevitabel pa abismo.
E pais a yega caba den un fase unda loke oposicion ta haci o laga di haci, no ta asina relevante. E enemigo mas grandi di e regimen comunista a bira awor e situacion economico incontrolabel. No tin produccion pero gobierno si mester placa. Anto nan ta haci exactamente loke varios gobierno a yega di haci y esey ta print placa. Esey ta hiba bo den un tempo relativamente cortico na un hiperinflacion impresionante, cu no ta para tanten no tin suficiente pa cumpra. Y kico cu gobierno haci den e situacion aki, ta resulta negativo. Y ora desesperacion bira grandi, ta cuminsa mira rond si tin hende pa culpa. E conflictonan interno a conduci caba na medida contra e ‘compañeronan’ cu tabata pluma Pdvsa, pero awor ta importante tambe pa busca scapegoat pafo di e pais. Busca problema cu Colombia, e bisiña mas grandi y cu cual tin mas comercio, no ta conveni pasobra Venezuela no por shut down Colombia, pero si Colombia mester cera frontera cu Venezuela, anto lo tin problema grandi. Un bon ehemplo nos tabatin den dianan di Pasco, unda miyones na Venezuela a keda sin nan pernil (cuero di porco) pa por celebra dianan di fiesta di forma tradicional. Y di unda e pernil mester a bin? Di e bisiña grandi, cu den hopi cos ainda ta percura pa abastecemento di Venezuela, via e luganan na frontera manera Cucuta.
Haci fastioso cu e islanan Hulandes ta un bon inicio, pasobra ciere di frontera no tin tanto consecuencia pa Venezuela, no tin abastecemento clave ta bin ni di Aruba, ni di e dos otro islanan. Ademas henter e asunto ta pone Hulanda den un situacion fastioso. Di un banda nan ta obliga caba di vocifera opinion hunto cu e resto di Union Europeo, pero di otro banda nan no tin gana di causa rabia cerca e mandatarionan Venezolano, pasobra na prome luga nan ta corda riba e interesnan economico Hulandes na e pais bisiña. Esey no ta un wega facil, pasobra semper mester percura tambe pa keda na bon cu e oposicion, por si acaso cu mañan ta nan ta sinta den Palacio Miraflores. No ta tipico cu den e dianan aki nos no ta tende nada di loke Hulanda ta haci na Caracas? Ta nan tin embahada, no Aruba… No ta ciudadano Hulandes ta pega na Venezuela?


text:
Ki dia nos ta siña?
Rumornan cu tal o cual hefe di departamento ta perdiendo su puesto ta enrikece e paginanan di diferente medio di comunicacion. Esey no ta nada nobo ora un otro gobierno drenta. Tur e critica cu tabatin durante campaña, berdad o mentira, ta bin halto atrobe den exigencia cu e persona mester bay, o segun e medionan contrario, mester keda. E gobierno cu no drenta cu hacha den man, ta core e riesgo di critica cu nan ta bay mucho suave, di otro banda tur cos cu nan haci pa e banda contrario ta dimas. Con pa nabega den e tipo di situacion asina?
Manera semper, tuma paso bon pensa ta altamente recomenda. Den dos caso den corte recientemente, tabata parce cu gobierno nobo mester a haci su huiswerk miho. Den e caso di e prohibicion di entrada di un periodista na parlamento, hues a haya e medida excesivo y cu facultadnan di e presidente no ta bay asina leu. Aunke ta reconoce tambe cu mester tin orden den e luga y cu no ta asina, manera e periodista a vocifera, cu e o cualkier otro por drenta ki ora cu nan ta desea.
E siguiente caso tabata esun di e puesto di director di Arubahuis, unda gobierno no tabata desea di tin e persona den e funcion ey atrobe, pa motibo cu e lo ta un puesto politico, unda gobierno mester por pone e persona cu e ta desea. Aki tambe gobierno parcialmente no a haya rason, implicando cu mester sigui paga e persona y tambe cu e persona no mester bay traha na e posicion cu gobierno a instrui. Sinembargo, un punto importante a keda para pa gobierno, y esey ta cu e demanda di e persona pa haya e puesto na Arubahuis atrobe, no a keda honra pa hues. Por bisa cu formalmente e no ta un puesto politico, pero den practica, manera ta resulta awor, gobierno toch tin ultimo palabra ta ken ta bay ocupa e puesto ey. Di banda drechi, o banda robes, e confirmacion ta cu e mero hecho di a ocupa e puesto anteriormente, no ta garantisa cu un otro gabinete no por tin otro pensamento.
Loke awor ta presenta su mes, ta algo completamente diferente. Awor nos ta bay den debate, bon informa o no, tocante e funcionamento di diferente departamento, y di esunnan cu ta dirigi nan, den e periodo di gobernacion nos tras. Pero, con e departamento ta opera, o con e director o hefe ta funciona, riba su mes no ta un cuestion di politica, o no necesariamente. Nos ta haya tur tipo di variante den esaki: hende nombra politicamente pero tin e capacidad y experiencia pa dirigi, of no. Hende nombra despues di un proceso cuidadoso y elabora di seleccion, cu ta resulta un bon escogencia… of no. Semper, den tur trabao, control di calidad ta un ongoing thing y no ta na su luga pa comenta den e sentido di cu e persona ta antipatico o hasta arogante, o al contrario ‘e no por ta mal hefe, pasobra e ta asina amabel’…
Ta sumamente necesario pa desaroya maneranan mas sofistica di evalua trabao di un departamento y nan dirigentenan. A proposito, ta necesario di tin realmente criterionan estableci pa husga henter personal di gobierno, y nos tin duda fuerte cu awe na 2018 esey ta e caso. Den esaki nos ta kere cu tin hopi empresa, sigur esunnan cu mas exito comercial, cu tin miho maneho di personal cu gobierno, unda e intento di traha profesionalmente cada biaha ta perde bataya di e metemento politico den trabao publico.
Esey ta implica anto cu gobierno no por haci nada, tanten bo no tin e metodonan aki na nan luga? Esey tampoco ta berdad. Nos ta biba riba un isla chikito y ta conoci cu tin departamento cu pa hopi aña, cu geel of berde na mando, no ta funciona debidamente. Ningun hende por bay pensa cu den un maneho diligente no ta posibel cu ta interveni pa mehora operacion. Loke si ta necesario cu e tipo di evaluacion aki mester tuma luga na un manera obhetivo, unda ta constata cu cifra y hecho den man kico ta e fayonan y kico mester haci pa drecha nan. Despues ta bin e pregunta ken bo mester pa haci e trabao mehora aki y como ultimo ta bin e pregunta si e dirigente(nan) actual ta apto pa continua cu e trabao, segun e directivanan nobo. Y si honestamente un gobierno ta di opinion cu nan mester reemplasa un persona, laga nan cana e caminda legal corecto pa nan yega na nan meta. Pero loke no tin luga pe den nos sistema di gobernacion, ta e imagen di e politico cu ta drenta un departamento ‘cu machete den man’ en busca di esunnan cu mester sali.
Goberna ta un asunto hopi complica, no ta manera bo ta cambia tire di un auto, unda ta basta pa e tin e mesun tamaño y e buraconan pa e bolt nan ta corecto. Entre core cambia cos den pura, y no tarda innecesariamente cu cambio pa mehora, ta sabiduria, y conocemento so ta yuda.


text:
Cu e angelnan di nos bon Dios carga Mitch Henriquez riba nan halanan y companje riba su biahe den Reino Celestial.
Cu husticia prevalece.
Y cu Mitch su nomber keda recorda nos cu cada accion di amor cu nos hasi cada dia
ta planta un simia chikito den mundo
pa logra un mundo cu mas pas y harmonia, comprenshon y tolerancia.
Nos no por cambia otro hende
Pero nos por ta un ehempel y inspiracion pa nan si.
Y poco poco sin cu nos mes ta ripara
E mundo ta cambiando
Respetuosamente,
Ingrid Werleman, comprondiendobida.com


text:
Manera ta conoci cu despues cu Polis a emiti un boletin di busqueda di Joshua Geerman, kende ta ser considera un persona peligroso, el a keda diabierne atardi mes na KiViti y diasabra ultimo, Atraco Team a detene e otro sospechoso tambe relacionan cu e casonan di Atraco pariba di
Ryçond Santos do Nascimento, naci na Aruba di 38 aña di edad, desde diahuebs ultimo ta mr. Dr. Ryçond Santos do Nascimento, un docente di ley na e mesun universidad, pero cu a sigui studia, a skirbi un tesis titula “Het Koninkrijk
“Mi tabata riba un tour y a bin topa cu e tristo pinturanan riba Bushiribana Gold Mine Ruins. Hopi tristo mes.
E hecho aki ta totalmente condenable. Mi a sinti un tristesa hopi profundo den mi ser. Autoridad mester sali y busca e malhechor aki y condene cu tur peso di
E weekend aki Medellin, a celebra Expo Fitness 2017 caminda tabatin Joe Weider Olympia Amateur Latin America 2017. Caminda Aruba a wordo dignamente representa pa sra. Michelle Portier, kende a biaha riba su propio gasto pa Colombia.
Den su ramo di fitness sra. Michelle Portier a sali na di 4 lugar
Como parti di e trabou den ekipo cu MFA Noord y Paradera ta haciendo cu Departamento di Impuesto pa maneha e fluho grandi di clientenan, ta implementa dos servicio adicional cu ta agilisa e proceso di pago di number di auto.
Ademas di un persona exclusivo pa controla cu tur cliente
Diasabra pa 4:00am a inicia e parada conoci como "Jouvert Morning" den cayanan di San Nicolas, cu 10 grupo musical of sistema di zonido participando. Polis a percura pa mantene orden publico prome, durante y despues di e evento, cu a caba den oranan di mainta.
Un grupo di Polis a
Diasabra ultimo, Guardacosta di Caribe Hulandes a detene 22 persona cu a purba drenta Corsou di forma ilegal. Tur ta di nacionalidad Venezolano. Ademas, a confisca un arma di candela.
E dia prome tambe nan a detene dos persona ilegal di mesun nacionalidad.
E operador di radar di e Centro di Rescate
Den un ceremonia presencia pa Prome Minister Mike Eman diabierna ultimo, CITGO a haci entrega di e prome 100 badgenan na trahadonan di contratistanan local cu a cuminsa traha riba rehabilitacion di e compleho industrial di e refineria di Aruba. Un proyecto cu tin un duracion di mas o menos
Sra. Liliana Rasmijn, vocero interino di Polis a duna nos un resumen chikito di loke t’e detencionnn di diasabra madruga, despues di Jouvert Morning.
E prome grupo a yega 7:50 am y e ultimo a yega 8:45 am. Tabatin un total di 22 detencion.
Loke mas a resalta ta no sigi ordo
Cifranan real di instancianan responsabel no ta laga espacio pa discucion. Mientras cu MEP ta sigui purba sconde y troce e berdad, analisisnan ta mustra e realidad cu nos tur tin cu acepta.
E cantidad grandi di hende cu a perde trabou bou Gobierno di MEP a yega nivel record na


text:
Teaser titel:
Ekonomia ta roga pa mas Exportashon
Teaser tekst:
buska manera pa wak kiko por eksportá na produkto i servisio. Tamaño di nos komunidat i konsekuentemente di nos merkado, ta enserá ku tin hopi limitashon pa nos sektor privá den diferente
sentido: pa por bende, pa reklutá empleado bon prepará, pa por varia i inová, pa haña sufisiente
fondo i konosementu, etc. Kada sektor i kada empresa mester evaluá riba un base regular si merka-
do a kambia òf ta kambiando i kiko su papel ta den dje.


text:
Departamento di Asunto Social (DAS) kier informa na e comunidad di Aruba cu entrante diahuebs 4 di mei 2017 lo cuminsa duna servicio na MFA Paradera.
E servicionan na MFA Paradera ta pa clientenan existente of nobo sea pa Bijstand y/of Guia Social.
Servicio di Bijstand
Diamars (parti mainta) 7:30 – 12:00, diaranson (parti mainta) 7:30 – 12:00 y diahuebs (parti mainta) 7:30 – 12:00.
Servicio di Guia Social
dialuna 7:30 – 12:00 y 1:00 – 4:30, diamars 7:30 – 12:00 y 1:00 – 4:30, diaranson 7:30 – 12:00 y 1:00 – 4:30, diahuebs 7:30 – 12:00 y 1:00 – 4:30 y diabierna 7:30 – 12:00 y 1:00 – 4:30.
Reparticion di e districtonan pa servicio na cliente.
MFA Paradera: Tur cliente di Noord, Palm Beach, Tanki Flip, Tanki Leendert, Paradera, Sta. Cruz. Hooiberg y bisindario.
San Nicolas, Ex-Centro Medico: Tur cliente di pariba di brug.
Oranjestad, Lagoenweg: Tur cliente di Dakota, Oranjestad, Ponton y bisindario.
Transporte publico
DAS kier informa na tur su clientenan cu mester acudi na MFA Paradera y cu ta haci uzo di transporte publico, cu recientemente Arubus a cuminsa cu servicio di bus tur mainta entre Oranjestad cu Paradera.
Number di contacto di nos oficina na MFA Paradera: MFA Paradera, Tel: 528-1100, Fax: 583-0847
Pago di bijstand pa clientenan di Noord,Tanki Flip, Tanki Leendert y bisindario pa luna di mei 2017
Pago di bijstand pa luna di mei (6 di mei 2017) lo tuma luga ainda na Postkantoor Noord pero entrante luna di juni 2017 lo tuma luga na MFA Noord. Tene na cuenta cu esaki ta pa solamente esnan cu ta cobra na Noord caba. Tur otro cliente cu ta cobra den otro districto lo sigui cobra normal den nan districto manera custumber.
DAS ta sumamente contento cu su servicionan mas cerca di su clientenan awor na MFA Paradera y alabes ta pidi henter e comunidad di Aruba pa tene bon cuenta cu e cambionan menciona.


text:
Awor tòg e ta bai bira realidat, mi promé pasonan riba e kaminda di bira eskritor.
Laga mi kuminsá na introdusí mi mes. Asina nos por komuniká mihó. Mi nòmber ta Arina van Beers. For di aña 2002 mi ta biba na Kòrsou. promé ku esei mi a biba “gewoon” na Ulanda i mi a biba tambe 1 aña na Aruba. Ei mi gana di biba den un zona tropikal a lanta.
Mi ta biba huntu ku Bryan i mi tin 5 pushi i 2 kachó.
Aki na Kòrsou mi a traha e promé 6 añanan den hospital. Mi ta un enfermera. Komo boluntario mi a yuda un amiga di mi den su penshon pa pushi i kachó.
Na Ulanda mi a duna training di kachó (training di obediensia i di abilidat) i henter mi bida largu kaba mi ta rondoná pa animalnan doméstiko. I e pushi semper tabata pará na promé lugá.
Despues di a traha 6 aña na hospital mi a haña e oportunidat di traha kontra pago serka mi amiga. Esei ta lokual ku mi a hasi. Mi tabata hasi e kuido di animalnan doméstiko na kas serka e hendenan, tabata duna training na kachó i mi tabata traha den e penshon, na kas tambe mi tabata tin 2 kènel pa e kachónan di penshon. Dia mi amiga a disidí di bai Ulanda i ku esei e hotèl di pushi, (e momento ei) e úniko eksistente a disparsé, mi a opta pa habri mi mes hotèl pa pushi banda di e alohamentu di kachó ku mi tabata tin kaba. Komo ku mi tin un amor enorme pa pushi e énfasis ta riba e bestianan aki. Lo mi no tabata ami, si mi lo no tabata kier a informá mi mes debidamente tokante di nan. Despues di hopi aña di edukashon propio, mi a bai un kurso di tokante terapia i komportashon di pushi i banda di esei mi ta hasi tambe e kurso kon pa mantené (kòrta) lana di pushi.
Kiko ta mi lenk ku e “movishon” di reskate na Kòrsou? Via di un konosí di mi, m’a haña e pregunta kon pa alohá yu di pushi sin mama. Nan tur, ni maske kon mi a buska informashon riba Internèt i ni maske mi intenshon tabata bon, a muri. Un siguiente nèshi di pushi a bolbe paresé…esei si a bai un tiki mas mihó i despues kos a bai manera deseá. Ta sosodé ku regularidat ku mi ta haña yu di pushi sin mama. Mi ta duna nan alohamentu na kantidat limitá, bou di titulo personal i segun mi propio forsa. Tin hopi okashon ku mi tin ku nenga.
Pa medio di mi artíkulonan mi ta spera di duna hende informashon bálido pa nan mes por sa kon pa atendé ku yunan di pushi (ku nan haña) i tambe kon pa kria pushi pero tambe tokante di komportashon di pushi por lo general.
“Feedback” lo mi apresiá i tambe si boso tin preguntanan spesífiko tokante sierto tópiko i boso ke mira esaki den un artíkulo gustosamente lo mi ke sa.
Mi ta deseá boso un ratu plasentero lesando e artíkulonan.
Arina